กระทรวงแรงงาน แนะนักเรียน นักศึกษา มีงานทำ ใช้เวลาว่างให้เป็นประโยชน์และสร้างรายได้ช่วงปิดภาคเรียน
กระทรวงแรงงาน แนะนักเรียน นักศึกษา มีงานทำ ใช้เวลาว่างให้เป็นประโยชน์และสร้างรายได้ช่วงปิดภาคเรียนนางเธียรรัตน์ นะวะมะวัฒน์ รองอธิบดีกรมการจัดหางาน รักษาราชการแทนอธิบดีกรมการจัดหางาน กล่าวถึงโครงการประชารัฐรวมพลังสร้างยุวแรงงาน ว่า โครงการนี้จัดขึ้นเพื่อให้นักเรียน นักศึกษาในช่วงปิดภาคเรียนมีงานทำและเสริมสร้างประสบการณ์ในการทำงานจริง อีกทั้งยังเป็นการใช้เวลาว่างให้เป็นประโยชน์ ลดการมั่วสุ่มลดปัญหายาเสพติด ในส่วนของค่าจ้างมีการกำหนดไว้ชั่วโมงละไม่ต่ำกว่า 40 บาท และสามารถทำงานได้ไม่เกินวันละ 6 ชั่วโมง ซึ่งมีบริษัทรับรองหลายที่เช่น เซ็นทรัล เรสตอรองส์  ไมเนอร์เอ็นเตอร์เน็ทชั่นแนล บริษัท อินเด็กซ์ ฟู้ดแพชชั่น โฮมโปรดัก รวมทั้งหมด 21บริษัท ส่วนตำแหน่งงานที่รองรับคือ พนักกงานบริการลูกค้า พนักงานขาย พนักงานเก็บเงิน สำหรับนักเรียน นักศึกษาที่สนใจสามารถสมัครได้ที่ ศูนย์บริการจัดหางานเพื่อคนไทยหรือ Smart job center ซึ่งอยู่ที่กระทรวงแรงงาน หรือใน กทม.สามารถสมัครได้ที่สำนักงานจัดหางาน กทม. ส่วนในภูมิภาคก็สามารถสมัครได้ที่สำนักงานจัดหางานทุกจังหวัดทั่วประเทศ หรือสมัครผ่าน www.smartjob.doe.go.th หรือโทร 1506 กด 2